

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MAJUR

OPĆINSKO VIJEĆE

KLASA: 400-01/22-01/8

URBROJ: 2176-14-01-22-6

Majur, 12. prosinca 2022. godine

Na temelju članka 42. Zakona o proračunu (»Narodne novine«, broj 144/21) i članka 14. Statuta Općine Majur (»Službeni vjesnik« Općine Majur, broj 11/13 i 41/13 i »Službene novine Općine Majur«, broj 3/14, 1/18, 2/20, 1/21 i 4/21), Općinsko vijeće Općine Majur na 7. sjednici održanoj 12. prosinca 2022. godine, donijelo je

**PRORAČUN**

**OPĆINE MAJUR ZA 2023. GODINU**

**I PROJEKCIJE ZA 2024. i 2025. GODINU**

1. OPĆI DIO

Članak 1.

Proračun Općine Majur za 2023. godinu ( u daljnjem tekstu Proračun) sastoji se od:

1. RAČUN PRIHODA I RASHODA

 PRIHODI POSLOVANJA .......................................... 1.513.646,90 EUR

 RASHODI POSLOVANJA.......................................... 654.072,33 EUR

 RASHODI ZA NABAVU NEFINANCIJSKE IMOVINE 1.021.286,24 EUR

 RAZLIKA – VIŠAK/MANJAK .................................. -161.711,67 EUR

1. RAČUN ZADUŽIVANJA / FINANCIRANJA

 NETO ZADUŽIVANJE (FINANCIRANJE) -26.554,56 EUR

 PRIMICI OD FINANCIJSKE IMOVINE I ZADUŽIVANJA

 IZDACI ZA FINANCIJSKU IMOVINU I OTPLATE ZAJMOVA 26.554,56 EUR

C. VIŠAK PRIHODA I REZERVIRANJA)
VLASTITI IZVORI…………………………………….. 188.256,23 EUR

Članak 2.

Prihodi i primici, odnosno rashodi i izdaci Proračuna utvrđeni su u Općem dijelu

Proračuna prema ekonomskoj kvalifikaciji.





Članak 3.

Rashodi poslovanja i rashodi za nabavu nefinancijske imovine u proračunu Općine Majur za 2023. godinu iznose 9.398.664,00 kuna i raspoređuju se po programskoj klasifikaciji i aktivnostima, te po izvorima financiranja u Posebnom dijelu Proračuna.

Članak 4.

Općina Majur obavlja poslove lokalnog značenja kojima se neposredno ostvaruju potrebe građana a koji nisu Ustavom ili zakonom dodijeljeni državnim tijelima.

A01 – Javna uprava i administracija

A02 – Razvoj JLS,pomoći,soc.sigurnost građana i ostalo

A03 – Kultura

A04 – Odgoj i obrazovanje

A09 – Socijalna skrb

A10 – WOOL

A11 – Elementarna nepogoda - Potres

PRIKAZ - PLANIRANA SREDSTAVA U PRORAČUNU

|  |  |  |  |
| --- | --- | --- | --- |
| Programska klasifikacija | Naziv programa | Planirano | % |
| A01 | Javna uprava i administracija | 202.738,45 | 12 |
| A02 | Razvoj JLS,pomoći,soc.sig.građ. i ostalo | 956.803,00 | 57 |
| A03 | Kultura | 286.606,88 | 25 |
| A04 | Odgoj i obrazovanje |  796,34 | 1 |
| A09 | Socijalna skrb | 26.693,84 | 1 |
| A10 | Wool | 13.463,83 | 1 |
| A11 | Elementarna nepogoda – Potres |  214.800,79 | 3 |
|  | **UKUPNO** | **1.701.901,13** | **100** |

**POSEBNI DIO**



























**RAČUN FINANCIRANJA**



**RAČUN PRIHODA I RASHODA PO IZVORU I KLASIFIKACIJI**





**RAČUN PRIHODA I RASHODA PO FUNKCIJSKOJ KLASIFIKACIJI**





II. ZAVRŠNE ODREDBE

Članak 5.

Proračun Općine Majur za 2023. godinu i projekcije za 2024. i 2025.godinu stupaju na snagu od 01. siječnja 2023. godine, a objaviti će se u »Službenim novinama Općine Majur«.

 Predsjednik

Općinskog vijeća

Milan Živković, v.r.

**Obrazloženje uz prijedlog proračuna Općine Majur za 2023. godinu i projekcije za 2024. i 2025.**

1. **UVOD**Temeljem članka 40. Zakona o proračunu (NN 144/21), propisan je način na koji se izrađuje nacrt proračuna za iduću proračunsku godinu i projekcije proračuna za sljedeće dvije proračunske godine, kao i predlaganje i donošenje istog.

Prijedlog proračuna Općine Promina za 2022. godinu izrađen je na temelju Zakona o proračunu (NN 144/21) i Uputa za izradu proračuna jedinica lokalne i područne (regionalne) samouprave za razdoblje 2023—2025. godine, koje je sastavilo Ministarstvo financija.
Navedenim aktima omogućava se financiranje poslova, funkcija i programa koje izvršavaju upravna tijela, radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna Općine Majur.

Metodologija izrade proračuna propisana je Zakonom o proračunu i podzakonskim aktima: Pravilnikom o proračunskim klasifikacijama (NN 26/10, 120/13 i 01/20) i Pravilnikom o proračunskom računovodstvu i Računskom planu (NN 114/10, 31/11, 124/14, 115/15, 135/15, 87/16, 03/18, 126/19 i 108/20),

Zakonom o proračunu uveden je trogodišnji fiskalni okvir i programsko planiranje. Time su postavljena dva glavna cilja: prvi je preuzimanje odgovornosti za rezultate provedbe programa (i aktivnosti i projekata) i postizanje fiskalne discipline, a drugi je alokacija raspoloživih sredstava prema razvojnim prioritetima lokalne jedinice.

Zakon o proračunu utvrđuje da se proračun JLPRS za sljedeću godinu donosi na razini podskupine (treća razina računskog plana), a projekcije proračuna za naredne dvije godine na razini skupine (druga razina računskog plana).
Zakonom o proračunu utvrđena je obveza izrade plana razvojnih programa za tekuću godinu i projekcija za dvije naredne godine. Izmjenama i dopunama Zakona o proračunu mijenja se sadržaj plana razvojnih programa na način da sam plan razvojnih programa predstavlja strateško – planski dokument.

Člankom 12. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

1. **OBRAZLOŽENJE PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE MAJUR ZA 2023. GODINU, S PROJEKCIJAMA ZA 2024. I 2025. GODINU**

Osnovno polazište za izradu Prijedloga proračuna Općine Majur za razdoblje 2023. – 2025. godine i pratećih plansko – financijskih dokumenata (projekcije i plan razvojnih programa, odluka o izvršavanju proračuna) su ostvareni prihodi i primici te rashodi i izdaci do konca studenog 2022. godine. Najznačajniji prihodi proračuna su: Prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, prihodi od prodaje proizvoda i roba te pružanih usluga i prihodi od donacije, prihodi iz nadležnog proračuna i od HZZO-a temeljem ugovornih obveza, kazne, upravne mjere i ostali prihodi.

**Izvori financiranja**

Osnovni izvori financiranja proračuna su: opći prihodi i primici, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine te namjenski primici.

U izvor financiranja – opći prihodi i primici proračun uključuje prihode od poreza, prihode od financijske imovine, prihode od nefinancijske imovine, prihode od administrativnih (upravnih) pristojbi i prihode od kazni.

U izvor financiranja prihodi za posebne namjene – uključuju se prihodi čije su korištenje i namjena utvrđeni posebnim zakonima i propisima (namjenski prihodi). Ovaj izvor čine: komunalna naknada, komunalni doprinos, vodni doprinos, doprinos za šume, naknada za zadržavanje nezakonito izgrađenog objekta i ostalo.

Izvor financiranja pomoći – čine prihodi ostvarenih od institucija i tijela EU, prihodi iz drugih proračuna te ostalih subjekata unutar općeg proračuna.

Izvori financiranja donacije – čine prihodi ostvareni od fizičkih osoba, neprofitnih organizacija, trgovačkih društava i ostalih subjekata izvan općeg proračuna.

Izvor financiranja prihodi od prodaje ili zamjene nefinancijske imovine – čine sredstva od prodaje ili zamjene nefinancijske imovine.

Izvor financiranja namjenski primici – čine primici od financijske imovine i zaduživanja, čija je namjena utvrđena posebnim ugovorima i/ili propisima.

Prijedlog proračuna Općine Majur za 2023. godinu i projekcije za 2024. i 2025. godinu sastoji se od općeg i posebnog dijela te Plana razvojnih programa za razdoblje 2023. – 2025. godina.

Opći dio proračuna sastoji se od Računa prihoda i rashoda i Računa financiranja.

U računu prihoda i rashoda planirani su prihodi poslovanja i prihodi od prodaje nefinancijske imovine te rashodi poslovanja i rashodi za nabavku nefinancijske imovine, iskazani po ekonomskoj klasifikaciji i po izvorima financiranja.

U računu financiranja iskazani su primici od financijske imovine i zaduživanja te izdaci za financijsku imovinu i otplatu kredita i zajmova.

U Posebnom dijelu Proračuna, planirani rashodi i izdaci raspoređeni su po programima, odnosno aktivnostima, tekućim i kapitalnim projektima. U okviru programa, projekata i aktivnosti, rashodi i izdaci su iskazani prema ekonomskoj, funkcijskoj klasifikaciji i izvorima financiranja, sukladno Pravilniku o proračunskim klasifikacijama.

* 1. **PRIHODI I PRIMICI PRORAČUNA**

Ukupni prihodi i primici proračuna Općine Majur za 2023. godinu planirani su u iznosu od 1.513.646,90 eura.

Ukupni rashodi i izdaci proračuna Općine Majur za 2023. godinu planirani su u iznosu od 654.072,33 eura.

* + 1. **Prihodi poslovanja**

Ukupni prihodi poslovanja u 2023. godini planiraju se u iznosu od 1.408.166,20 eura.

Prihodi od poreza na dohodak planiraju se za 2023. godinu u iznosu od 62.120,57 eura. Projekcija prihoda je napravljena na temelju ostvarenja u 2022. godini.

Zbog izmjena Zakona o porezu na dohodak, u Državnom proračunu su planirana kompenzacijska sredstva koja će se u vidu pomoći doznačiti lokalnim jedinicama u vidu pomoći iz proračunam a iznos pomoći koji je planiran iznosi 197.999,33 eura.

Prihodi od poreza na kuće za odmor planiraju se za 2023. godinu u iznosu od 9.290,60 eura.

Prihodi od poreza na promet nekretnina planiraju se za 2023. godinu u iznosu od 10.146,26 eura.

Pomoći iz inozemstva i od subjekata unutar općeg proračuna planiraju se u iznosu od 1.217.257,87 eura. Od navedenog iznosa najznačajniji iznos se odnosi na pomoći iz EU fondova preko mjere ruralnog razvoja Agencije za plaćanja u poljoprivredi, ribarstvu i ruralnom razvoju, Ministarstva regionalnog razvoja i fondova Europske unije te Fonda solidarnosti i to za projekte:

* Rekonstrukcija i opremanje sportske građevine u iznosu od 50.115,38 eura (APPRRR)
* Rekonstrukcija šumske prometnice Kostrići-Mračaj u iznosu od 128.810,78 eura (APPRRR)
* Rekonstrukcija traktorskog puta šumska cesta Goljak u iznosu od 360.028,88 eura (APPRRR)
* Sanacija cesta Majur i Mračaj 51.904,57 eura (Fond solidarnosti)
* Modernizacija javne rasvjete FAZA IV u iznosu od 47.562,88 (MRRFEU)

Prihodi od imovine odnose se na prihode od financijske i nefinancijske imovine i prihode od kamata te se u 2023. godini planiraju u iznosu od 19.775,69 eura (kamate na depozite po viđenju, prihodi od kamata, naknada za koncesiju, prihod od zakupa i iznajmljivanje imovine, prihod od naknade za zadržavanje nezakonito izgrađenog objekta te prihod od prodaje grobnih mjesta).

Prihodi od upravnih i administrativnih pristojbi, pristojbi po posebnim propisima i naknadama planirani su u iznosu od 50.532,89 eura, a sastoje se od upravnih pristojbi, prihoda od troškova ovrhe, naknade za prekomjernu uporabu nerazvrstanih cesta, grobne naknade, vodnog doprinosa, doprinosa za šume, povrata sredstava u proračun – mjesni odbor Krčevo, prihod od naknade za pravo služnosti javnih površina – HT, komunalnih doprinosa te komunalne naknade.

Prihodi od prodaje proizvoda i roba te pruženih usluga i prihoda od donacija planirani su u iznosu od 663,61 eura.

* 1. **RASHODI I IZDACI PRORAČUNA**

|  |  |  |  |  |  |
| --- | --- | --- | --- | --- | --- |
| **Stavka** | **2022. , u kunama** | **2022., u eurima** | **2023., u kunama** | **2023., u eurima** | **Promjena** |
| **Rashodi poslovanja** | **6.466.558,83** | **858.259,85** | **4.928.108,38** | **654.072,33** | **23,79%** |
|

|  |
| --- |
| Rashodi za zaposlene |

 | 2.517.758,25 | 334.163,94 | 1.880.239,44 | 249.550,64 | 25,32% |
| Materijalni rashodi | 2.769.982,58 | 367.639,87 | 1.799.287,96 | 238.806,51 | 35,04% |
| Financijski rashodi | 27.000,00 | 3.583,87 | 28.000,00 | 3.718,24 | 3,70% |
| Subvencije | 2.000,00 | 265,45 | 35.000,00 | 0 | 749,97% |
| Pomoći dane u inozemstvo i unutar općeg proračuna | 211.600,00 | 28.084,15 | 190.400,00 | 25.803,29 | 10,02% |
| Naknade građanima i kućanstvima | 161.718,00 | 21.463,66 | 245.380,98 | 32.567,66 | 51,73% |
| Ostali rashodi | 776.500,00 | 103.059,26 | 749.800,00 | 53.952,54 | 3,44% |

Rashodi za zaposlene su manji za 25.32% u odnosu na 2022. godinu s obzirom da će biti okončan projekt Zaželi.

Materijalni rashodi su manji za 25,32% obzirom da su neka ulaganja završena u 2022.godini.

Naknade građanima i kućanstvima planirane su u 51,73 % većem iznosu s obzirom na izmjenu zakona o socijalnoj skrbi te većem iznosu raspolaganja za jednokratne novčane pomoći.

Rashodi za nabavu nefinancijske imovine planirani su u iznosu od 1.021.286,24 eura, a usporedba sa 2022. godinom dana je u nastavku:

|  |  |  |  |  |
| --- | --- | --- | --- | --- |
| **Stavka** | **2022., u kunama** | **2022., u eurima** | **2023., u kunama** | **2023., u eurima** |
| **Rashodi za nabavu nefinancijske imovine** | **7.728.679,39** | **1.025.771,99** | **7.694.881,09** | **1.021.286,24** |
| Rashodi za nabavu neproizvedene dugotrajne imovine | 363.424,88 | 48.234,76 | 219.652,00 | 29.149,25 |
| Rashodi za nabavu proizvedene dugotrajne imovine | 6.426.254,51 | 852.910,51 | 6.908.256,09 | 916.883,15 |
| Rashodi za dodatna ulaganja na nefinancijskoj imovini | 939.000,00 | 124.626,72 | 567.000,00 | 75.253,84 |

Neki od značajnijih rashoda za nabavu nefinancijske imovine:

* Rekonstrukcija šumske prometnice Kostrići-Mračaj u iznosu od 128.810,78 eura (APPRRR)
* Rekonstrukcija traktorskog puta šumska cesta Goljak u iznosu od 360.028,88 eura (APPRRR)
* Sanacija cesta Majur i Mračaj 51.904,57 eura (Fond solidarnosti)
* Modernizacija javne rasvjete FAZA IV u iznosu od 47.562,88 (MRRFEU)

**Račun financiranja**

Općina Majur je 31.12.2022. ugovorila dugoročni kunski kredit u iznosu od 1.000.000,00 kuna na 5 godina za adaptaciju i opremanje zgrade Kulturnog centra Majura te uredno teče prema planu otplate. Za 2023. godinu planirano je 26.544,56 eura za otplaćivanje dugoročnog kredita.

**Plan razvojnih programa**

Planovi razvojnih programa predstavljaju strateški dokument JLS, stvarajući dobru pretpostavku za povezivanje svih strateških dokumenata jedinice s proračunskim planiranjem.

U Planu razvojnih programa za razdoblje 2023.-2025. navedeni su svi investicijski projekti te ostali programi koje će provoditi Općina Majur, a koji su povezani sa programskom i organizacijskom klasifikacijom proračuna. Osim pokazatelja rezultata, svaki od programa u okviru određenog cilja sadrži i ciljanu vrijednost, koju je planiranim programom potrebno ostvariti.

U Majuru, 12. prosinca 2022. godine

Viši računovodstveni referent

Lorena Radmanić, v.r.